মাথায় গেরুয়া পাগড়ি, বিধানসভার সিঁড়িতে ধরনায় শুভেন্দু অধিকারী

কলকাতা: মাথায় গেরুয়া পাগড়ি, বিধানসভার (WB Assembly) গাড়ি বারান্দার সিঁড়িতে ধরনায় শুভেন্দু অধিকারী (Suvendu Adhikari) সহ বিজেপির বিধায়করা। শুভেন্দু আগেই ঘোষণা করেছিলেন, পূর্ব ঘোষণা মত মঙ্গলবার বিজেপি পরিষদীয় দলের পক্ষ থেকে বিধানসভার গাড়ি বারান্দায় ধরনায় বসল বিজেপির বিধায়করা। মাথায় গেরুয়া পাগড়ি পরে অবস্থানে বসলেন বিজেপি বিধায়করা। যাঁদের সবার পরনে রয়েছে “গর্ব করে বল আমি হিন্দু” টি-শার্ট।

অভিযোগে সোমবার শুভেন্দু অধিকারী-সহ ৪ বিজেপি বিধায়ককে সাসপেন্ড করা হয় বিধানসভা থেকে। শুভেন্দু দাবি করেছিলেন, হিন্দুদের পক্ষে মন্তব্য করায় তাঁকে সাসপেন্ড করা হয়েছে। এর প্রতিবাদে মঙ্গলবার দুপুর ১২ টা থেকে বিধানসভার গাড়ি বারান্দার সিঁড়িতে ধরনায় বসে বিজেপি। গেরুয়া শিবিরের তরফ বলা হয়েছে, যতক্ষণ অধিবেশন চলবে ততক্ষণ এই বিক্ষোভ কর্মসূচি চলবে। ধরনায় বিজেপি স্লোগান তোলে, মা সরস্বতীর অপমান মানছি না মানবো না। হিন্দু বিরোধী সরকার আর নেই দরকার। গণতন্ত্র বিরোধী সরকার আর নেই দরকার। এন্টি ডেমোক্রেটিক গভারমেন্ট মাস্ট গো। পুলিশ দিয়ে সরস্বতী পুজো থেকে শুরু করে অন্যান্য পুজো কেন করা হচ্ছে মুখ্যমন্ত্রী জবাব দাও। গর্ব করে বল আমি হিন্দু, লেখা টি-শার্ট পরে গলায় পেস্টন নিয়ে অবস্থান ঝরনা কর্মসূচি শুরু করেছে।

আরও পড়ুন: সন্দীপ ঘোষের মামলায় নিম্ন আদালতের বিচারপ্রক্রিয়ায় হস্তক্ষেপ নয়, জানাল হাইকোর্ট

তৃণমূলকে নিশানা করতে ছাড়েননি রাজ্যের বিরোধী দলনেতা।শুভেন্দু বলেন, ”২০২১ সাল থেকে ওদের একটাই কাজ, শুভেন্দু, শুভেন্দু করে যাওয়া। চারবার সাসপেন্ড করেছে, এখনও পর্যন্ত পাঁচটা প্রিভিলেজ এনেছে। এটাই তৃণমূলের রোজকার কাজ। আমাদের লড়াই সম্প্রদায়ের বিরুদ্ধে নয়, তৃণমূল দল এবং রাজ্য সরকারের বিরুদ্ধে।

এই প্রসঙ্গে, স্পিকার বিমান বন্দ্যোপাধ্যায়, বলেন, এই বিধানসভা এত দুর্বল নয়। যে যখন যা খুশি বলে যাবে সেটাকেই মেনে নিতে হবে বা সেই দাবিকে মান্যতা দিতে হবে এমন পরিস্থিতি নেই। বিধানসভা জনগণের স্বার্থে আলাপ আলোচনার জায়গা। বিরোধী দলেরও সেখানে বড় ভূমিকা রয়েছে। আমরা চাই তারা গঠনমূলক আলোচনা করুক বিধানসভার অন্তরে।

দেখুন ভিডিও